Putting Limits And Specificity On Directives Of Quran (قرآن کی تخصیص و تقیید)
یہ سوال یہ فرض کر کے کیا گیا ہے کہ حدیث کے الفاظ کا تحقق رسول سے ہو چکا۔ ایسی کوئی بھی حدیث کو تو اسے قبول کرنا جزو ایمان ہے۔ اس کا انکار کفر ہے۔ یہاں پہلا سوال ہی ہے کہ ذریعہ علم ہی جب ظنی ہے تو الفاظ کا الفاظ رسول ہونے کا تحقق ہی ظنی ہے تو قرآن کے مقابلے میں قابل حجت ہونے کی پوزیشن کیسے اختیار کر سکتا ہے؟ اسے ہر صورت میں قرآن کے تابع رکھ کر ہی دیکھا جائے گا۔ تقیید اور تخصیص بھی وہی قبول کی جائے گی جس کی گنجایش یا تقاضا الفاظ قرآنی میں موجود ہو۔ ایسا نہیں ہو سکتا کہ قرآن کے الفظ عموم کا تقاضا کر رہے ہوں اور حدیث سے اس کی تخصیص یا تقیید کر دی جائے۔ یہ قابل قبول نہیں۔ اس صورت میں یہی سمجھا جائے کہ راوی سے تجاوز ہوا ہے یا راوی کی روایت سے فہم اخذ کرنے میں فقہا سے خطا ہوئی ہے۔ یہ رد کرنا رسول کی بات کو رد کرنا نہیں کیونکہ رسول ایسی کوئی بات نہیں کر سکتے۔ دوسرے سوال کے جواب میں عرض ہے کہ حدیث کو ہم قرآن کی روشنی مین دیکھتے ہیں، اس میں کوئی تخصیص بھی ہو سکتی ہے تاویل بھی اور تردید بھی۔